ข้อบัญญัติองค์การบริหารส่วนตำบลนาจักรข้อบัญญัติองค์การบริหารส่วนตำบลนาจักรเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลนาจักรอำเภอเมืองแพร่ จังหวัดแพร่พ.ศ. ๒๕๕๙ อาศัยอำนาจตามความในมาตรา๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบล และองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลนาจักรโดยความเห็นชอบของสภาองค์การบริหารส่วนตำบลนาจักรนายอำเภอเมืองแพร่ คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนาจักรเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลนาจักร อำเภอเมืองแพร่ จังหวัดแพร่พ.ศ. ๒๕๕๙ข้อ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบัญญัตินี้บริเวณที่ ๑ และบริเวณที่ ๒ หมายความว่าพื้นที่ตามที่กำหนดไว้ในข้อ ๑ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลทุ่งโฮ้งตำบลแม่ยม ตำบลร่องฟอง ตำบลทุ่งกวาว ตำบลป่าแมต ตำบลเหมืองหม้อ ตำบลในเวียงตำบลกาญจนา และตำบลนาจักร อำเภอเมืองแพร่ และตำบลเวียงทอง และตำบลร่องกาศอำเภอสูงเม่น จังหวัดแพร่ พ.ศ. ๒๕๔๗ เว้นแต่บริเวณที่ ๓บริเวณที่ ๓ หมายความว่า พื้นที่บริเวณ ดังต่อไปนี้ทิศเหนือ จดเส้นขนานระยะ๓๕๐ เมตร กับเขตทางหลวงแผ่นดินหมายเลข ๑๐๑ (ตอนเลี่ยงเมือง) ฟากเหนือทิศตะวันออก จดน้ำร่องคาวฟากตะวันตกทิศใต้ จดเขตทางหลวงแผ่นดินหมายเลข๑๐๑ (ตอนเลี่ยงเมือง) ฟากเหนือทิศตะวันตก จดถนนธวัชรอดพร้อมดำริฟากตะวันออกทั้งนี้ ตามแผนที่ท้ายข้อบัญญัตินี้ข้อ๔ ให้กำหนดพื้นที่บางส่วนในเขตองค์การบริหารส่วนตำบลนาจักรอำเภอเมืองแพร่ จังหวัดแพร่ ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๒ แห่งกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลทุ่งโฮ้ง ตำบลแม่ยม ตำบลร่องฟอง ตำบลทุ่งกวาวตำบลป่าแมต ตำบลเหมืองหม้อ ตำบลในเวียง ตำบลกาญจนา และตำบลนาจักร อำเภอเมืองแพร่และตำบลเวียงทอง และตำบลร่องกาศ อำเภอสูงเม่น จังหวัดแพร่ พ.ศ. ๒๕๔๗(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๗,๐๐๐ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรแต่ไม่เกิน ๗,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ ๒ (๒) (ข) ๑๓ ๔ ๕ ๖ ๗ ๘ ๙ และ ๑๐ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลทุ่งโฮ้ง ตำบลแม่ยม ตำบลร่องฟอง ตำบลทุ่งกวาวตำบลป่าแมต ตำบลเหมืองหม้อ ตำบลในเวียง ตำบลกาญจนา และตำบลนาจักร อำเภอเมืองแพร่และตำบลเวียงทอง และตำบลร่องกาศ อำเภอสูงเม่น จังหวัดแพร่ พ.ศ. ๒๕๔๗และต้องมีระยะแนวศูนย์กลางปากทางเข้าออกของรถยนต์ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตรข้อ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ข้อ๖อาคารที่มีอยู่แล้วภายในบริเวณพื้นที่ที่กำหนดตามข้อ ๔ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗ให้นายกองค์การบริหารส่วนตำบลนาจักรเป็นผู้รักษาการตามข้อบัญญัตินี้ประกาศ ณ วันที่ ๑๗มีนาคม พ.ศ. ๒๕๕๙ชวลิต บทกลอนนายกองค์การบริหารส่วนตำบลนาจักร[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลนาจักรเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลนาจักร อำเภอเมืองแพร่ จังหวัดแพร่พ.ศ. ๒๕๕๙(ดูข้อมูลจากภาพกฎหมาย)กัญฑรัตน์/ปริยานุช/จัดทำ๓๑ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๑ ง/หน้า ๓๔/๒๔ มีนาคม ๒๕๕๙